|  |  |
| --- | --- |
|  | Azərbaycan Respublikası Vergilər  Nazirliyinin Kollegiyasının 24.12.2012-ci il tarixli 1217050000004800 nömrəli Qərarı ilə təsdiq edilmişdir.  *(Vergilər Nazirliyinin Kollegiyasının 31 iyul 2017-ci il tarixli 1717050000017600 nömrəli Qərarı ilə təsdiq edilmiş əlavə və dəyişikliklərlə)*      Əlavə - 22 |

***“Hüquqi şəxsin  filialının, nümayəndəliyinin***

***fəaliyyətinin onlayn  bərpası” elektron xidməti üzrə***

***inzibati reqlament***

**1. Ümumi müddəalar**

**1.1. Elektron xidmətin adı:***Hüquqi şəxsin filialının, nümayəndəliyinin fəaliyyətinin onlayn  bərpası*

**1.2. Elektron xidmətin məzmunu:***Bu xidmət hüquqi şəxsin filialının, nümayəndəliyinin fəaliyyətinin onlayn  bərpasını əhatə edir.*

**1.3. Elektron xidmətin göstərilməsinin hüquqi əsası:***Azərbaycan Respublikasının**Vergi Məcəlləsinin 16.2-16.5-ci və 24.0.6-cı maddələri, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları", həmin  Qaydalara 1 nömrəli əlavə, eləcə də "Elektron xidmət növlərinin Siyahısı"nın 7.29-cu bəndi.*

**1.4. Elektron xidməti göstərən dövlət qurumunun adı***: Azərbaycan Respublikasının Vergilər Nazirliyi.*

**1.5. Elektron xidmətin digər icraçıları:***Yoxdur.*

**1.6. Elektron xidmətin avtomatlaşdırılma səviyyəsi:***tam avtomatlaşdırılmışdır.*

**1.7. Elektron xidmətin icra müddəti:***Elektron xidmətin icra müddəti sorğunun informasiya sistemi tərəfindən emalı müddətindən asılıdır.*

**1.8. Elektron xidmətin göstərilməsinin nəticəsi***: Hüquqi şəxsin filialının, nümayəndəliyinin fəaliyyəti bərpa edilir və bu barədə onun elektron ünvanına Bildiriş göndərilir. Bildirişdə fəaliyyətin hansı tarixdən bərpa olunduğu göstərilir.*

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:***İnteraktiv*

**2.2. Elektron xidmət üzrə ödəniş**:   *Ödənişsiz*

**2.3. Elektron xidmətin istifadəçiləri:***Azərbaycan Respublikasının Vergi Məcəlləsi ilə müəyyən edilmiş qaydada vergi ödəyicisinin eyniləşdirilmə nömrəsi (VÖEN) almış hüquqi şəxslər.*

**2.4. Elektron xidmətin təqdim olunma yeri:**[*https://www.e-taxes.gov.az/*](http://www.e-taxes.gov.az/)*,*[*https://www.e-gov.az*](http://www.e-gov.az/)

**2.5. Elektron xidmət barədə məlumatlandırma:**

- *https://www.e-taxes.gov.az/dispatcher?menu=ekarg&submenu=2&nav=ekarg*

*- Vergi ödəyicilərinə xidmət strukturları (müvafiq idarə və şöbələr)*

*- Vergi ödəyicilərinə xidmət mərkəzləri*

*- Azərbaycan Respublikasının Vergilər Nazirliyinin Çağrı Mərkəzi (195)*

*-*[*office@taxes.gov.az*](mailto:office@taxes.gov.az)*.*

**2.6. Elektron xidmətin göstərilməsi üçün tələb olunan sənədlər və onların təqdim olunma forması:**

**-***Hüquqi şəxsin  filialının, nümayəndəliyinin fəaliyyətinin onlayn  bərpası barədə ərizə.*

*Xidmətin təqdim edildiyi elektron ünvandan ərizədə olan məlumatlar interaktiv şəkildə istifadəçi tərəfindən sistemə daxil edilir.*

**3. Elektron xidmətin göstərilməsi üçün inzibati prosedurlar**

**3.2. İnteraktiv elektron xidmətlər üçün sorğu:***İnteraktiv xidmətlərin istifadəçilərinin Azərbaycan Respublikasının Vergilər Nazirliyi tərəfindən verilmiş Şifrə, parolu və ya gücləndirilmiş elektron imzası olmalıdır. Bunlardan istifadə etməklə sistemə daxil olduqda istifadəçiyə təklif olunan ərizə formasını doldurmaq və təsdiq etmək imkanı yaranır.*

*Ərizə iş vaxtı başa çatdıqdan sonra və ya qeyri-iş günündə sistemə daxil edilmişdirsə, bu halda onun icrası həmin gündən sonrakı ilk iş gününün əvvəlində həyata keçirilir.*

**3.2.1**.**Sorğunun formalaşdırılması:** *Hüquqi şəxsin filialının, nümayəndəliyinin elektron formada fəaliyyətinin bərpası ərizəsi İnternet Vergi idarəsi portalının “Onlayn Kargüzarlıq”  bölümü üzərindən işlənilir. Bu məqsədlə “Yeni müraciət” düyməsi sıxılır və açılan pəncərədə*

·  *“Kimə” siyahısından - Azərbaycan Respublikasının Vergilər Nazirliyi*

·  *“Müraciətin növü” siyahısından - Ərizə*

·  *“Sənədin növü” siyahısından - Filialın fəaliyyətinin bərpası ərizəsi seçilir və “Qəbul” düyməsi sıxılır.*

*Açılan ekranda əməliyyatlar aşağıdakı ardıcıllıqla yerinə yetirilir:*

-                *Filial kodu seçilir*

-                *Fəaliyyətin bərpa olunduğu tarix daxil edilir*

-                *İrəli düyməsi sıxılır*

*Sonra daxil edilmiş məlumatların yoxlanılması üçün təsdiqləmə ekranı gəlir.*

*İstifadəçi məlumatların doğruluğuna əmin olduqda, onu təsdiqləmək üçün “Qəbul” düyməsini basır. Əks halda, imtina etmək üçün İmtina düyməsi icra edilir.*

*Təsdiqdən sonra ekrana “Fəaliyyətin bərpası” barədə Bildiriş çıxır.*

*“Çap” düyməsi ilə Bildiriş  çap edilə bilinər.*

*Ödəyici tərəfindən göndərilən bu elektron ərizə onun “Göndərdiklərim” qovluğuna düşür. O, buradan Əməliyyat tarixçəsi vasitəsilə ərizənin icra vəziyyətini izləyə bilər.*

**3.2.2**.**Sorğunun qəbulu:***Ərizə məlumatları sistemə daxil edilərək istifadəçi tərəfindən təsdiqləndiyi andan sistemdə qeydiyyata alınmış olur və ona 16 rəqəmli qeydiyyat nömrəsi verilir.*

**3.3.  Elektron xidmətin göstərilməsi və ya imtina edilməsi:**

**3.3.1**.**Sorğunun yerinə yetirilməsindən imtina halları:***Onlayn rejimdə fəaliyyətin bərpası barədə təqdim edilmiş ərizə üzrə məlumatlar AVİS-ə daxil edilmədiyi halda, vergi ödəyicisi tərəfindən növbəti filialın, nümayəndəliyin fəaliyyətinin bərpası ərizəsinin qeydiyyata alınmasına məhdudiyyət qoyulmuşdur. Filialın, nümayəndəliyin fəaliyyəti dayandırılmamışdırsa bu halda fəaliyyətin bərpası ərizəsi təqdim edilə bilməz. Əgər hüquqi şəxsin fəaliyyəti dayandırılmışdırsa, bu halda filialın, nümayəndəliyin fəaliyyətinin bərpası ərizəsi icraya qəbul olunmur. Qeyd edilən hallarda sorğunun yerinə yetirilməsindən imtina olunur.*

**3.3.2.****Sorğunun qəbulu:***İmtinaya əsas olmadıqda hüquqi şəxsin filialının, nümayəndəliyinin fəaliyyəti bərpa olunur.*

**3.4. Sorğunun icrası:**

**3.4.1**.**Ardıcıl hər bir inzibati əməliyyat, o cümlədən məsul şəxs haqqında məlumat:**

-   *İstifadəçi adı, şifrə və parola görə vergi ödəyicisinin sistemdə təyin edilməsi (identikləşdirilməsi), məsul şəxs- Azərbaycan Respublikasının Vergilər Nazirliyi;*

-   *gücləndirilmiş elektron imza sahibinin sistemdə təyin edilməsi (identikləşdirilməsi), məsul şəxs- akkreditə edilmiş sertifikat mərkəzi;*

-   *hüquqi şəxsin filialının, nümayəndəliyinin fəaliyyətinin bərpası, məsul şəxs - Azərbaycan Respublikasının Vergilər Nazirliyi.*

-   *hüquqi şəxsin filialının, nümayəndəliyinin fəaliyyətinin bərpası barədə vergi ödəyicisinə Bildirişin verilməsi (prosesin sonu), məsul şəxs -  Azərbaycan Respublikasının Vergilər Nazirliyi*

*Elektron xidmətin göstərilməsinə Azərbaycan Respublikasının Vergilər Nazirliyinin* Vergi ödəyicilərinə xidmət və şəffaf vergi partnyorluğu departamenti və Vergilər Nazirliyinin İnformasiya texnologiyaları mərkəzi *məsuliyyət daşıyır.*

**3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:***Daxil edilən məlumatların informasiya sistemində emalı müddətindən asılı olaraq elektron xidmət yerinə yetirilir.*

**3.4.3. İnzibati əməliyyatda iştirak edən digər dövlət orqanı haqqında məlumat:***Yoxdur.*

**3.4.4. hər bir inzibati prosedurun nəticəsi və onun verilməsi qaydası:**

*Xidmətin yerinə yetirilməsi nəticəsində hüquqi şəxsin filialının, nümayəndəliyinin fəaliyyəti ərizədə göstərilən tarixdən bərpa edilir.*

**3.5. Elektron xidmətin yerinə yetirilməsinə nəzarət:**

**3.5.1.  nəzarət forması:***Elektron xidmətin göstərilməsi zamanı aparılan proseslərə Azərbaycan Respublikasının Vergilər Nazirliyinin proqram təminatı vasitəsilə onlayn qaydada nəzarət edilir.*

**3.5.2.****nəzarət qaydası:***Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikasının Vergilər Nazirliyinin Çağrı Mərkəzi  fəaliyyət göstərir.*

**3.6. Elektron xidmətin göstərilməsi üzrə mübahisələr:***İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.*

**3.6.1. İstifadəçinin şikayət etmək hüququ haqqında məlumat:***Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.*

**3.6.2. Şikayətin əsaslandırılması və baxılması üçün lazım olan informasiya:***İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.*

**3.6.3. Şikayətin baxılma müddəti:***Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanunun 78-ci maddəsinə əsasən, 1 ay müddətinə baxılır.*

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*